
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 88 


11 Φεβρουάριου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση των διατάξεων του οργανισμού του κοι¬ 
νωφελούς ιδρύματος «ΑΝΟΥΣΑΚΕΙΟΝ ΙΔΡΥΜΑ Ο 
ΑΓΙΟΣ ΣΠΥΡΙΔΩΝ ΑΔΕΛΦΩΝ ΓΕΩΡΓΙΟΥ ΚΑΙ ΙΩ¬ 
ΣΗΦ ΑΝΟΥΣΑΚΗ», η σύσταση του οποίου εγκρί- 
θηκε με το Π.Δ/γμα 343/1976 (124 Α') με το οποίο 
κυρώθηκε και ο οργανισμός του . 1 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΤΗΣ ΑΝΤΙΣΤΑΣΙΑΚΗΣ ΕΙΚΟΣΙ- 
ΠΕΝΤΑΔΑΣ ΤΗΣ ΤΡΙΠΟΛΗΣ 1941-1944» και κύ¬ 
ρωση του οργανισμού αυτού . 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού Συνεδριάσεων της Επιτροπής 
Ελέγχου Καταλληλότητας Κτιριακών Εγκαταστά¬ 


σεων Μουσικών Εκπαιδευτηρίων . 3 

Εντολή ελέγχου σε ορκωτούς ελεγκτές των δηλώσεων 
απόδοσης τέλους εκσυγχρονισμού και ανάπτυξης 

αεροδρομίων, από αεροπορικές εταιρείες. 4 

Ανάθεση έργου σε τρεις (3) βιολόγους στο Περιφε¬ 
ρειακό Γενικό Νοσοκομείο Αθηνών «ΛΑΪΚΟ» _ 5 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Τροποποίηση των διατάξεων του οργανισμού του κοινω¬ 
φελούς ιδρύματος «ΑΝΟΥΣΑΚΕΙΟΝ ΙΔΡΥΜΑ Ο ΑΓΙΟΣ 
ΣΠΥΡΙΔΩΝ ΑΔΕΛΦΩΝ ΓΕΩΡΓΙΟΥ ΚΑΙ ΙΩΣΗΦ ΑΝΟΥ¬ 
ΣΑΚΗ», η σύσταση του οποίου εγκρίθηκε με το Π.Δ/ 
γμα 343/1976 {124 Α') με το οποίο κυρώθηκε και ο ορ¬ 
γανισμός του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του Π.Δ/τος 343/1976 (ΦΕΚ124Α7 
27.5.1976) με το οποίο εγκρίθηκε η σύσταση του κοινω¬ 
φελούς ιδρύματος με την επωνυμία «ΑΝΟΥΣΑΚΕΙΟΝ 


ΙΔΡΥΜΑ Ο ΑΓΙΟΣ ΣΠΥΡΙΔΩΝ ΑΔΕΛΦΩΝ ΓΕΩΡΓΙΟΥ ΚΑΙ 
ΙΩΣΗΦ ΑΝΟΥΣΑΚΗ» και κυρώθηκε ο οργανισμός του, β) 
του άρθρου 98 του Α.Ν. 2039/1939 και γ) του άρθρου 110 
του Αστικού Κώδικα. 

2. Τηναριθμ. 122/2.7.1996 απόφαση του Διοικητικού 
Συμβουλίου του εν λόγω ιδρύματος. 

3. Την αριθμ. 12040/1995 απόφαση του Εφετείου 
Αθηνών. 

4. Την αριθμ. 1107147/1239/0006Α/4.10.1996 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922/Β77.10.1996). 

5. Την αριθμ. ΔΥ3α/ΟΙΚ 878/4.10.1996 (ΦΕΚ 924/Β/ 
8.10.1996) απόφαση του Πρωθυπουργού και Υπουργού 
Υγείας και Πρόνοιας «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας Εμμανουήλ Σκουλάκη και 
Θεόδωρο Κοτσώνη». 

6. Την αριθ. 27/30.9.1996 γνωμοδότηση του Συμβου¬ 
λίου Εθνικών Κληροδοτημάτων. 

Με πρόταση των Υφυπουργών Οικονομικών και Υγείας 
και Πρόνοιας αποφασίζουμε: 

Άρθρο μόνο 

Α. Εγκρίνουμε την τροποποίηση της επωνυμίας του κοι¬ 
νωφελούς ιδρύματος από «ΑΝΟΥΣΑΚΕΙΟΝ ΙΔΡΥΜΑ Ο 
ΑΓΙΟΣ ΣΠΥΡΙΔΩΝ ΑΔΕΛΦΩΝ ΓΕΩΡΓΙΟΥ ΚΑΙ ΙΩΣΗΦ 
ΑΝΟΥΣΑΚΗ» σε «ΑΝΟΥΣΑΚΕΙΟ ΙΔΡΥΜΑ ΑΠΟΘΕΡΑ¬ 
ΠΕΙΑΣ ΚΑΙ ΑΠΟΚΑΤΑΣΤΑΣΗΣ ΚΛΕΙΣΤΗΣ ΝΟΣΗΛΕΙΑΣ Ο 
ΑΓΙΟΣ ΣΠΥΡΙΔΩΝ ΙΕΡΑΣ ΜΗΤΡΟΠΟΛΕΩΣ ΚΙΣΑΜΟΥ 
ΚΑΙ ΣΕΛΙΝΟΥ». 

Β) Εγκρίνουμε την τροποποίηση ορισμένων διατάξεων 
του οργανισμού του ανωτέρω κοινωφελούς ιδρύματος ως 
κατωτέρω: 

1. Η παρ. 3 του άρθρου 1 αντικαθίσταται ως εξής: 

3. Το ίδρυμα έχει ίδιαν σφραγίδα κυκλική φέρουσα γύ- 
ρωθεν την επωνυμία αυτού «ΑΝΟΥΣΑΚΕΙΟ ΙΔΡΥΜΑ 
ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΚΛΕΙΣΤΗΣ ΝΟ¬ 
ΣΗΛΕΙΑΣ Ο ΑΓΙΟΣ ΣΠΥΡΙΔΩΝ ΙΕΡΑΣ ΜΗΤΡΟΠΟΛΕΩΣ 
ΚΙΣΑΜΟΥ ΚΑΙ ΣΕΛΙΝΟΥ» και το έτος εγκρίσεως συστά- 
σεως αυτού «1976» και εις το μέσον την εικόνα του Αγίου 
Σπυρίδωνος. 

2. Το άρθρο 2 αντικαθίσταται ως εξής: 

Σκοποί του ιδρύματος είναι η παροχή υπηρεσιών υγείας 
και νοσηλείας δωρεάν προς οικονομικά αδύνατα άτομα ή 
και η καταβολή αποζημίωσης, που δεν θα υπερβαίνει σε 
κάθε περίπτωση το κόστος των παρεχομένων υπηρεσιών 
στους υπόλοιπους μη οικονομικά αδύνατους ως εξής: 

α) Παροχή υπηρεσιών υγείας και νοσηλείας σε ασθενείς 
εσωτερικούς, οι οποίοι διανυκτερεύουν στο Ίδρυμα και 
εξωτερικούς, οι οποίοι πάσχουν από παθήσεις του μυϊκού 
νευρικού, κυκλοφοριακού, ερειστικού, αναπνευστικού 
συστήματος, καθώς και από νοητική στέρηση, χρησιμο¬ 
ποιώντας τα σύγχρονα μέσα και τις μεθόδους της Ιατρικής 
Αποκατάστασης. 

β) Παροχή περίθαλψης σε εβδομήντα (70) άτομα που 
πάσχουν από χρόνιες παθήσεις, πνευματικές ή κινητικές 
και δεν μπορούν να αυτοεξυπηρετηθούν. 

γ) Παροχή περίθαλψης σε τριάντα (30) άτομα αυτοεξυ- 
πηρετούμενα, ηλικίας από 65 ετών και άνω, υπό τους αυ¬ 
τούς όρους και προϋποθέσεις 

δ) Ανάπτυξη προγράμματος φυσικής αποκατάστασης 
ατόμων με ειδικές ανάγκες και ειδικότερα αναπήρων που 
προέρχονται από τροχαία ατυχήματα. 

ε) Υλοποίηση προγραμμάτων για την έρευνα, ενημέ¬ 
ρωση, ψυχαγωγία και επαγγελματική κατάρτιση ατόμων 
με ειδικές ανάγκες (ΑΜΕΑ), συγχρηματοδοτουμένων από 
την Ευρωπαϊκή Ένωση, ή άλλους Διεθνείς Οργανι¬ 
σμούς. 

στ) Αποκατάσταση ιατρική, κοινωνική, επαγγελματική 
τόσο των περιθαλπομένων στο Ίδρυμα όσο και των άλλων 
ατόμων, χρονίως πασχόντων, που κατοικούν στο Νομό Χα¬ 
νιών με ανάπτυξη εξωτερικού προγράμματος συγχρημα- 
τοδοτουμένου από την Ευρωπαϊκή Ένωση ή άλλους διε¬ 
θνείς Οργανισμούς. 

ζ) Εφαρμογή προγραμμάτων παροχής βοήθειας, νοση¬ 
λείας στο σπίτι, τα οποία θα απευθύνονται σε άτομα: αα) 
μη αυτοεξυπηρετούμενα εξαιτίας προβλημάτων κοινωνι¬ 
κών και υγείας, ββ) που χρειάζονται ιδιαίτερη βοήθεια 
λόγω προσωρινών ή χρονιών παθήσεων, γγ) μοναχικά ηλι¬ 
κιωμένα άτομα. 

Το προαναφερθέν πρόγραμμα έχει σκοπό την παροχή 
κοινωνικών, ιατρικών υπηρεσιών, σε άτομα, ανεξαρτήτου 
ηλικίας, που αντιμετωπίζουν πρόσκαιρα ή μόνιμα προβλή¬ 
ματα υγείας ή ψυχοκοινωνικά, ώστε να βελτιωθεί η ποιό¬ 
τητα της ζωής τους και να υποστηριχθούν οι οικογένειές 
τους. 

Το ίδρυμα μπορεί, όταν υλοποιεί προγράμματα κοινωνι¬ 
κής προστασίας με τη συμμετοχή και άλλων νομικών προ¬ 
σώπων υπαγομένων στην εποπτεία του Υπουργείου 
Υγείας και Πρόνοιας, να συνιστά μαζί τους Αστική Εται¬ 
ρεία του άρθρου 741 επ. ΑΚ και να συνάπτει συμβάσεις 
συνεργασίας με άλλα νομικά πρόσωπα δημοσίου ή ιδιωτι¬ 
κού δικαίου του ίδιου ή παρεμφερούς σκοπού και με ΟΤΑ, 
μετά από έγκριση του οικείου Νομάρχη. 

Το ίδρυμα μπορεί να θέτει σε λειτουργία παραρτήματα 
στο Νομό όπου λειτουργεί ή και κινητές μονάδες Αποθε¬ 
ραπείας - Αποκατάστασης, με απόφαση του Διοικητικού 


Συμβουλίου του που εγκρϊνεται από τον οικείο Νο¬ 
μάρχη. 

Στους Υφυπουργούς Οικονομικών και Υγείας και Πρό¬ 
νοιας αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 29 Ιανουαρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΦΥΠΟΥΡΓΟΙ 

ΟΙΚΟΝΟΜΙΚΏΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓ. ΔΡΥΣ ΘΕΟΔ. ΚΟΤΤΩΝΚΣ 


-φ- 

( 2 ) 

Έγκριση σύστασης του κοινωφελούς ιδρύματος με την 

επωνυμία «ΙΔΡΥΜΑ ΤΗΣ ΑΝΤΙΣΤΑΣΙΑΚΗΣ ΕΙΚΟΣΙΠΕ- 

ΝΤΑΔΑΣ ΤΗΣ ΤΡΙΠΟΛΗΣ 1941-1944» και κύρωση του 

οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 28.10.1993 και 14.12.1993 ιδιόγραφες δια¬ 
θήκες του Νικολάου Παρασκευόπουλου του Παναγιώτη, 
που δημοσιεύθηκαν με τα αριθμ. 263/1995 και 244/1995 
πρακτικά του Μονομελούς Πρωτοδικείου Τριπόλεως, 
αντίστοιχα, με τις οποίες συστήθηκε κοινωφελές ίδρυμα 
με την επωνυμία «ΙΔΡΥΜΑ ΤΗΣ ΑΝΤΙΣΤΑΣΙΑΚΗΣ ΕΙΚΟΣΙ- 
ΠΕΝΤΑΔΑΣ ΤΗΣ ΤΡΙΠΟΛΗΣ 1941-1944» και έδρα την 
Τρίπολη Αρκαδίας. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 21.10.1996 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1107147/1239/0006Α/4,10.1996 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 922Β’). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΤΗΣ ΑΝΤΙΣΤΑΣΙΑΚΗΣ ΕΙΚΟΣΙ- 
ΠΕΝΤΑΔΑΣ ΤΗΣ ΤΡΙΠΟΛΗΣ 1941-1944», η οποία έγινε 
από το Νικόλαο Παρασκευόπουλο του Παναγιώτη με τις 
από 28.10.1993 και 14.12.1993 ιδιόγραφες διαθήκες 
του, οι οποίες δημοσιεύθηκαν με τα αριθμ. 263/1995 και 
244/1995 πρακτικά του Μονομελούς Πρωτοδικείου Τρι¬ 
πόλεως, αντίστοιχα. Το ίδρυμα αποτελεί νομικό πρόσωπο 
ιδιωτικού δικαίου, υπάγεται στην εποπτεία και τον έλεγχο 
των Υπουργών Οικονομικών και Πολιτισμού και διέπεται 
από τις διατάξεις των παραπάνω συστατικών του πράξεων, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΙΔΡΥΜΑ ΤΗΣ ΑΝΤΙΣΤΑΣΙΑΚΗΣ ΕΙΚΟΣ1- 

ΠΕΝΤΑΔΑΣ ΤΗΣ ΤΡΙΠΟΛΗΣ 1941-1944». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με τη επωνυμία «ΙΔΡΥΜΑ ΤΗΣ 
ΑΝΤΙΣΤΑΣΙΑΚΗΣ ΕΙΚΟΣΙΠΕΝΤΑΔΑΣ ΤΗΣ ΤΡΙΠΟΛΗΣ 
1941 -1944», που συστήθηκε από το Νικόλαο Παναγιώτου 
Παρασκευόπουλο, με τις από 28.10.1993 και 14.12.1993 
ιδιόγραφες διαθήκες του, οι οποίες δημοσιεύθηκαν με τα 
αριθμ. 263/1995 και 244/1995 πρακτικά του Μον. Πρω¬ 
τοδικείου Τριπόλεως, αντίστοιχα, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις των 
παραπάνω συστατικών πράξεων, του παρόντος οργανι¬ 
σμού, του Α.Ν. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Έδρα του ιδρύματος είναι η Τρίπολη Αρκαδίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοποί του ιδρύματος είναι: 

1. Η κατασκευή και συντήρηση στο μέλλον μεγαλοπρε¬ 
πούς μνημείου, κατά προτίμηση στη θέση Δεξαμενής Τρί¬ 
πολης, για να τιμηθεί η Εθνική Εαμική Αντίσταση κατά των 
Γερμανών και Ιταλών κατακτητών στη διάρκεια της κατο¬ 
χής 1941-1944 και ιδιαίτερα η προεπονίτικη-προεμίτικη 
αντιστασιακή εικοσιπεντάδα, είκοσι πέντε νέων Τριπολι- 
τών, που ίδρυσαν είκοσι πέντε νέοι στην Τρίπολη, αμέσως 
μετά την εισβολή των Γ ερμανών. 

2. Ο εξωραϊσμός και καλλωπισμός του περιβάλλοντος 
χώρου του μνημείου και η αναβάθμιση του λόφου της Δε¬ 
ξαμενής στην Τρίπολη. 

3. Η ίδρυση Μουσείου της Εθνικής Εαμικής Αντίστασης 
1941-1944, εφόσον επαρκούν τα χρήματα. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Διαμέρισμα με τα στοιχεία Δ-5 εμβαδού 98,35 τετ. 
μέτρων, 

β) Διαμέρισμα με τα στοιχεία Β-1 εμβαδού 81,12 τετ. 
μέτρων, 

γ) Διαμέρισμα με τα στοιχεία Β-2 εμβαδού 100,12 τετ. 
μέτρων, 

δ) Διαμέρισμα με τα στοιχεία Β-4 εμβαδού 98,35 τετ. 
μέτρων. 


Τα παραπάνω διαμερίσματα βρίσκονται σε πολυκατοι¬ 
κία που είναι κτισμένη σε οικόπεδο στην Τρίπολη, στη 
συμβολή των οδών Τρικόρφων και 25ης Μαρτίου αριθμ. 
50. 

ε) Το περιεχόμενο της υπ’ αριθμ. ενενήντα (90) θυρίδας 
στην Εθνική Τράπεζα Ελλάδος (καταστήματος ΚΙΑΤΟΥ 
ΚΟΡΙΝΘΙΑΣ) που υπάρχει στο ονοματεπώνυμο του παρα¬ 
πάνω διαθέτη, στην οποία φυλλάσσονται: 
εΐ) Τριακόσιες πενήντα (350) χρυσές λίρες Αγγλίας. 
ε2) Έντοκο γραμμάτιο του Ελληνικού Δημοσίου αξίας 
εννέα εκατομμυρίων πεντακοσίων χιλιάδων (9.500.000) 
δραχμών. 

ε3) Χίλια δέκα (1.010) δολλάρια Η.Π.Α. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές (5μελές) Διοι¬ 
κητικό Συμβούλιο που αποτελείται από τα παρακάτω τα¬ 
κτικά μέλη: 

α) Νικόλαο θεοδώρου Δελφάκη, ως Πρόεδρο, 
β) Χρυσούλα χήρα Νικολάου Παρασκευοπούλου, 
γ) Φανούριο Παναγιώτου Πετρόπουλο, 
δ) Θεόδωρο Ευαγγέλου Δαλαμάγκα, 
ε) Ευάγγελο Παναγιώτου Μπρούσκαρη. 
Αναπληρωματικά μέλη του Διοικητικού Συμβουλίου ορί¬ 
ζονται: 

α) Χρηστός Αντωνίου Παρασκευόπουλος, 
β) Ανδρέας Γεωργίου Κατσούλας, 
γ) Αργϋριος Ηλία Δελής. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για σποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται του μεν Προέδρου από 
το Φανούριο Πσνσγ. Πετρόπουλο, των δε υπολοίπων από 
τα κατά σειρά προτεραιότητας αναπληρωματικά μέλη και 
αν αυτά δεν υπάρχουν, με απόφαση των υπολοίπων με¬ 
λών, σύμφωνα με τις διατάξεις της συστατικής πράξης και 
του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή δύο (2) 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 

Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνϋε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερο: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή, τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/τος (ΦΕΚ 552/Α). Μαζί με τον απο¬ 
λογισμό, καταρτίζει, ψηφίζει και υποβάλλει και το γενικό 
ισολογισμό του ενεργητικού και του παθητικού του ιδρύ¬ 
ματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 


μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται με όλα τα μέλη του Διοικητικού Συμ¬ 
βουλίου τρεις (3) τουλάχιστον μέρες πριν τη συνε¬ 
δρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία στο προσωπικό του ιδρύματος, εκτε- 
λεί τις αποφάσεις του Διοικητικού Συμβουλίου και ενεργεί 
σύμφωνα με τις ειδικές εξουσιοδοτήσεις και εντολές αυ¬ 
τού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτο, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βσηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη- 

ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, οε ένα από τα πι¬ 
στωτικά ιδρύματα που ορίζονται ατο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552 Α). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 


σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην ΠΑΝΕΛΛΗ¬ 
ΝΙΑ ΕΝΩΣΗ ΑΓΩΝΙΣΤΩΝ ΕΘΝΙΚΗΣ ΑΝΤΙΣΤΑΣΗΣ (ΠΕ- 
ΑΕΑ) που θα υποχρεώνεται να τηρεί τους παραπάνω σκο¬ 
πούς. Σε περίπτωση που η οργάνωση αυτή δεν υφίσταται, 
η περιουσία του θα περιέρχεται στο Δήμο Τριπόλεως, ο 
οποίος θα υποχρεώνεται στην τήρηση των παραπάνω σκο¬ 
πών. 

Στον Υπουργό Πολιτισμού και στον Υφυπουργό Οικονο¬ 
μικών, αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 29 Ιανουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓ. ΒΕΝΙΖΕΛΟΣ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- 2006180/722/0022 (3) 

Καθορισμός αριθμού Συνεδριάσεων της Επιτροπής Ελέγ¬ 
χου Καταλληλότητας Κτιριακών Εγκαταστάσεων Μου¬ 
σικών Εκπαιδευτηρίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όρ¬ 
γανα». 

2. Το Ν. 1505/1984 (άρθρο 18 - παρ 3) «Αναδιάρ¬ 
θρωση Μισθολογίου Προσωπικού της Δημόσιας Διοίκησης 
και άλλες συναφείς διατάξεις». 

3. Το Ν. 1810/1988 (άρθρο 8 παρ. 1) «Για τη συμπλή¬ 
ρωση και βελτίωση του Ν. 1505/1984 και άλλες διατά¬ 
ξεις». 

4. Το Ν. 849/1978 (άρθρο 40) «Περί παροχής κινήτρων 

για την ενίσχυση της περιφερειακής και οικονομικής ανα- 
πτύξεως της χώρας», όπως συμπληρώθηκε με το Ν. 2129/ 
1993 (άρθρο 8) «Αύξηση συντάξεων και άλλες διατά¬ 
ξεις». 

5. Το Ν. 1256/1982 «Για την πολυθεσία την πολυαπα- 
σχόληση κλπ.». 

6. Το Ν. 2190/1994 (άρθρο 30 - παρ. 6) «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης». 

7. Την αρ. 9727/23.2.1996 απόφαση του Υπουργού 
ΥΠΠΟ «Σύσταση Τριμελούς Επιτροπής Ελέγχου Καταλλη¬ 
λότητας Κτιριακών Εγκαταστάσεων Μουσικών Εκπαιδευ¬ 
τηρίων» (ΦΕΚ 152/Β/13.3.1996). 

8. Τηναρ. 19681/17.4.96 απόφαση του Γεν. Γραμμα¬ 
τέα ΥΠΠΟ, με την οποία ορίσθηκαν τα μέρη της ανωτέρω 
Επιτροπής. 

9. Το αρ. 119/21.10.96 «ΦΕΑ» της Δ/νσης Οικονομι¬ 
κών Υποθέσεων του ΥΠΠΟ και 

10. Το Ν. 2081/1992 (άρθρο 27) «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987... και άλλες διατάξεις» και το γεγονός ότι με 
την παρούσα απόφαση προκαλείται δαπάνη (αποζημίωση 
μελών Επιτροπής) ύψους «810.000» δρχ. για το τρέχον 
οικ. έτος και «1.080.000» δρχ. για κάθε ένα από τα επό¬ 
μενα, για την οποία (δαπάνη) υπάρχει πίστωση στον 
προϋπ/σμό 1996 του ΥΠΠΟ-ΚΑΕ 21/110/515. 

11. Την 1107147/1239/0006Α/4.10.96 κοινή από¬ 
φαση Πρωθυπουργού του Υπ. Οικονομικών (ΦΕΚ 922/Β/ 
7.10.96), αποφασίζουμε: 

Καθορίζουμε τον αριθμό των, κατά μήνα, Συνεδριάσεων 
της Επιτροπής Ελέγχου Καταλληλότητας Κτιριακών Εγκα¬ 
ταστάσεων Μουσικών Εκπαιδευτηρίων, μέχρι έξη (6) κατά 
ανώτατο όριο. 

- Η αποζημίωση των συμμετεχόντων καθορίζεται, σύμ¬ 
φωνα με τις διατάξεις του Ν. 1505/1984 (άρθρο 18) του 
Ν. 1810/1988 (άρθρο 8) και την αρ. 2027332/3206/ 
0022/1993 Υπουργική Απόφαση (ΦΕΚ 42/Β/1993). 

- Οι συνεδριάσεις θα πραγματοποιούνται, εκτός ωρα¬ 
ρίου εργασίας, η δε αποζημίωση τελεί υπό τους περιορι¬ 
σμούς του άρθρου 3 του Ν. 1256/1982. 

Η ισχύς της αποφάσεως αυτής αρχίζει από 
17.4.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 1997 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓΓ. ΒΕΝΙΖΕΛΟΣ 

- ♦ - 

Αριθ. 1012551/951 -2 5/0016 (4) 

Εντολή ελέγχου σε ορκωτούς ελεγκτές των δηλώσεων 

απόδοσης τέλους εκσυγχρονισμού και ανάπτυξης σ> 

ροδρομίων, από αεροπορικές εταιρείες. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις της παραγράφου 11 του άρθρου 40 του 
Ν. 2065/1992 με τις οποίες εξουσιοδοτείται ο Υπουργός 
Οικονομικών να καθορίζει με αποφάσεις του τη διαδικα¬ 


σία ελέγχου δηλώσεων τέλους εκσυγχρονισμού και ανά¬ 
πτυξης αεροδρομίων (ΤΕΑΑ). 

2. Την με αριθμό 1100956/9643-25/0016/- 
12.10.1992, απόφαση του Υπουργού Οικονομικών. 

3. Την με αριθμό 1107147/1239-006Α/4.10.96 
(Φ.Ε.Κ. 922/Β/96) απόφαση του Πρωθυπουργού και του 
Υπουργού Οικονομικών, με την οποία αναθέτουν αρμο¬ 
διότητες του Υπουργού Οικονομικών στους Υφυπουργούς 
Οικονομικών. 

4. Το γεγονός ότι η απόφαση αυτή θα προκαλέσει δα¬ 
πάνη όπως προβλέπεται από το άρθρο 7 της με αριθμό 
1100956/9643-25/0016 απόφασης του Υπουργού Οικο¬ 
νομικών, η οποία όμως δεν μπορεί να πρσβλεφθεί, απο¬ 
φασίζουμε: 

Τη διενέργεια ελέγχου στις αεροπορικές εταιρείες ή 
τους νόμιμους αντιπροσώπους αυτών, για την απόδοση 
τέλους εκσυγχρονισμού και ανάπτυξης αεροδρομίων από 
το 1992 (έτος πρώτης εφαρμογής του ανωτέρω τέλους), 
μέχρι 31.12.1996. Ως ημερομηνία έναρξης του ελέγχου 
ορίζεται η 1.2.1997 - 30.11.1997. 

Γ Γ αυτόν τον έλεγχο ορίζουμε τέσσερις ελεγκτές του 
Σώματος Ορκωτών Ελεγκτών, ως κατωτέρω: 

1. ΠΑΠΑΓΙΑΚΟΥΜΟΣ ΑΝΔΡΕΑΣ 

2. ΚΑΝΝΑΣ ΑΛΕΞΙΟΣ 

3. ΜΑΡΚΑΚΗΣ ΣΠΥΡΟΣ 

4. ΠΟΥΛΗΣ ΕΥΑΓΓΕΛΟΣ 

Η αμοιβή των ανωτέρω ελεγκτών, καθορίζεται σύμφωνα 
με την απόφαση 102/4/28.3.96 του Εποπτικού Συμβου¬ 
λίου των ΣΟΕ, σε ενιαίο ωρομίσθιο δραχμών επτά χιλιάδων 
πεντακοσίων (7.500). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. ΔΥ13β/56246/96 (5) 

Ανάθεση έργου σε τρεις (3) βιολόγους στο Περιφερειακό 
Γ ενικό Νοσοκομείο Αθηνών «ΛΑΪΚΟ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2) Τις διατάξεις του άρθρου 22 του Ν. 2362/95. 

3) Την αριθ. 218/96 Πράξη του Υπουργικού Συμβου¬ 
λίου. 

4) Το αριθ. ΔΙΑΔΠ/Α6/12316/96 έγγραφο του Υπουρ¬ 
γείου Εσωτερικών, Δημ. Διοίκησης και Αποκέντρωσης. 

5) Το αριθ. 1859/96 έγγραφο του Περιφ/κού Γενικού 
Νοσ/μεϊου Αθηνών «ΛΑΪΚΟ». 

6) Την αριθ. ΔΙΔΚ/Φ.441/21566/6.3.96 (Φ. 932/ 
10.10.96) «Ανάθεση αρμοδιοτήτων...». 

7) Την αριθ. 1107147/1239/0006/4.10.96 (ΦΕΚ 922/ 
Β/7.10.96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο- 

μικών στου Υφυπουργούς Οικονομικών», αποφασί¬ 
ζουμε: 

Εγκρίνουμε την ανάθεση έργου σε τρεις (3) βιολόγους 
για ένα (1) έτος του Περιφερειακού Γενικού Νοσοκομείου 
Αθηνών «ΛΑΪΚΟ» για την υλοποίηση του Ερευνητικού 
Προγράμματος «Ανάπτυξη νέων βιοτεχνολογικών προσεγ¬ 
γίσεων για τη διάγνωση, πρόληψη και θεραπεία κληρονο¬ 
μικών και επίκτητων νοσημάτων του Ελληνικού χώρου». 

Τα προσόντα που απαιτούνται είναι Πτυχίο ΑΕΙ αντίστοι¬ 
χης ειδικότητας της ημεδαπής ή ισότιμο της αλλοδαπής 
και αντίστοιχη εμπειρία. 

Η διάρκεια της σύμβασης έργου θα είναι για ένα (1) έτος 
με συνολική αμοιβή 3.300.000 δρχ. για κάθε βιολόγο, η 
οποία θα καλυφθεί από τις πιστώσεις του ερευνητικού 
προγράμματος, που χρηματοδοτείται κατά ποσοστό 95% 
από την Ε.Ε. μέσω Γ ενικής Γ ραμματείας Έρευνας και Τ ε- 
χνολογίας. 


Το έργο θα πραγματοποιηθεί στο Περιφερειακό Γ ενικά 
Νοσοκομείο Αθηνών «ΛΑΪΚΟ» με υπεύθυνη την Διευθύ¬ 
ντρια του Κέντρου Μεσογειακής Αναιμίας Α. Λουτράδη - 
Αναγνώστου οι δε αναθέσεις έργου δεν ανάγονται στον 
κύκλο καθηκόντων των υπαλλήλων του Νοσοκομείου. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 29 Ιανουάριου 1997 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Α. ΜΑΝΤΕΛΗΙ ΝΙΚ. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤΟΚ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ. Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά θσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ,Α.Ε. Προϋπολογισμού 
2531 

Κ,Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.1.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 

10.000 » 

3.000 

250.000 » 

10,000 » 

2.500 δρχ. 

2.500 » 

500 » 

2.500 » 

1.250 » 

500 » 

250 >» 

500 » 

150 » 

12.500 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσότης συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























